Document ID: 32009R0617

РЕГЛАМЕНТ (ЕО) № 617/2009 НА СЪВЕТА
от 13 юли 2009 година
за откриване на автономна тарифна квота за внос на висококачествено говеждо месо
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 от него,
като взе предвид предложението на Комисията,
като има предвид, че:
(1)
Предвид интереса на Общността от установяване на хармонични търговски отношения с трети държави следва да се въведе като автономна мярка разпоредба за откриване на тарифна квота на Общността за внос на 20 000 тона висококачествено прясно, охладено или замразено говеждо месо.
(2)
Съгласно член 144 от Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1) във връзка с член 4 от посочения регламент тарифните квоти за продуктите, обхванати от горепосочения регламент, се откриват и управляват от Комисията в съответствие с подробните правила, приети съгласно процедурата, посочена в член 195, параграф 2 от посочения регламент,
ПРИЕ НАСТОЯЩИЯ РЕГЛАМЕНТ:
Член 1
1. Открива се годишна тарифна квота на Общността за внос на 20 000 тона, изразено в тегло на продукта, с пореден номер 09.4449, за висококачествено прясно, охладено или замразено говеждо месо, попадащо под кодове по КН 0201, 0202, 0206 10 95 и 0206 29 91.
2. За квотата, посочена в параграф 1, се прилагат вносни мита от 0 %.
3. Годишният период за квотата е от 1 юли до 30 юни.
Член 2
Тарифната квота, посочена в член 1, се управлява от Комисията в съответствие с член 144 и член 195, параграф 2 от Регламент (ЕО) № 1234/2007.
Член 3
Настоящият регламент влиза в сила на третия ден след публикуването му в Официален вестник на Европейския съюз.
Той се прилага от 1 август 2009 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 юли 2009 година.

Labels: 3
17